Arneberg
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Arneberg er en norsk slekt fra ættegården Arneberg i Hof (nå Åsnes) i Solør. Gårdens første kjente eier Alf Arneberg (ca. 1515–ca. 1585), var farfar til Maren Arnesdatter Arneberg (ca. 1573–ca. 1630), som i sitt ekteskap med Arne Helgesen Gile ble stammor for slekten Arntzen.
Deres datter Birgitte Arnesdatter ble gift omkring 1623 med Torsten Kolbjørnsen Arneberg (ca. 1580–1671 eller 1672), sønn av Kolbjørn Berger, nevnt i 1593. Blant deres barn var sogneprest i Sørum Colbjørn Torstensen (ca. 1631–1720), som var far til Anna Colbjørnsdatter (ca. 1665–1736) og ble stamfar til slekten Colbjørnsen. Les mer i Store norske leksikon Arntzen Colbjørnsen genealogi Litteratur Arneberg, Thorleif: Prosten, hans forfedre og hans 7 sønner : fra Solørslekten Arnebergs historie gjennom 400 år, [1998], isbn 82-91614-06-7, Finn boken  Lassen, Wilhelm: Norske Stamtavler, B. 1, 1868, Finn boken